open-index/open-wikipedia-markdown huggingface dataset:
Film noir

duimnael|280px|’n Toneel uit die lokprent vir *The Big Combo* (1955).

**Film noir** (IFA: fɪlm nwaʁ) is ’n rolprentterm wat hoofsaaklik gebruik word om stylvolle Hollywood-misdaaddramas te beskryf, veral dié wat klem lê op siniese houdings en seksuele motivering. Hollywood se klassieke film noir-tydperk word gewoonlik beskou as tussen die vroeë 1940's en laat 1950's. Sulke prente word verbind met ’n swak verligte, swart-wit visuele styl wat sy oorsprong het in Duitse Ekspressionistiese kinematografie. Baie van die tipiese stories en houdings van die klassieke film noir kom van die misdaadfiksie wat tydens die Groot Depressie in Amerika ontstaan het.

Die term film noir, Frans vir "swart rolprent" (letterlik) of "donker rolprent" (meer korrek), is in 1946 die eerste keer vir Hollywood-prente gebruik deur die Franse resensent Nino Frank. Dit is in dié tyd feitlik nooit in Amerika gebruik nie. Voordat die term in die 1970's algemeen aanvaar is, is na baie klassieke film noir-prente verwys as "melodramas". Geleerdes debatteer steeds daaroor of film noir kwalifiseer as ’n aparte genre in die rolprentbedryf.

Film noir behels ’n verskeidenheid storielyne: die sentrale karakter kan 'n privaat speurder wees (*The Big Sleep*), ’n polisieman in burgerlike klere (*The Big Heat*), ’n ouerwordende bokser (*The Set-Up*), ’n ongelukkige swendelaar (*Night and the City*), ’n wetsgehoorsame burger wat verlei word tot ’n lewe van misdaad (*Gun Crazy*) of bloot ’n slagoffer van omstandighede (*D.O.A.*). 

Hoewel die term eens net betrekking op Amerikaanse flieks gehad het, is prente wat so genoem word later oor die wêreld heen gemaak. Baie rolprente wat sedert die 1960's uitgereik is, het soortgelyke temas en gebruik dikwels dieselfde konvensies. Sommige verwys na sulke hedendaagse prente as neo-noir. 

## Verwysings 
## Bronne 
* Ballinger, Alexander, and Danny Graydon (2007). *The Rough Guide to Film Noir*. Londen: Rough Guides. 
* Biesen, Sheri Chinen (2005). *Blackout: World War II and the Origins of Film Noir*. Baltimore: Johns Hopkins University Press. 
* Hirsch, Foster (2001 [1981]). *The Dark Side of the Screen: Film Noir*. New York: Da Capo. 
* Naremore, James (2008). *More Than Night: Film Noir in Its Contexts*, 2de uitg. Berkeley, Los Angeles en Londen: University of California Press. 
* Schatz, Thomas (1981). *Hollywood Genres: Formulas, Filmmaking, and the Studio System*. New York: Random House. 
* Silver, Alain, and Elizabeth Ward (1992). *Film Noir: An Encyclopedic Reference to the American Style*, 3de uitg. Woodstock, N.Y.: Overlook Press.  (Sien ook: Silver, Ursini, Ward, en Porfirio [2010]. *Film Noir: The Encyclopedia*, Overlook. )

## Eksterne skakels 
* Film Noir  – vrae en antwoorde deur die resensent Eddie Muller; GreenCine
* "Film Noir: A Bibliography of Materials" 
* Film Noir Studies – die werk van John Blaser
* "An Introduction to Neo-Noir"  deur Lee Horsley
* 
* 15px Hierdie artikel is vertaal uit die Engelse Wikipedia
Neo-noir

[duimnael|240px|[Isabella Rossellini, een van die sterre van die neo-noir-prent *Blue Velvet*, en die regisseur, David Lynch, kom in 1987 op die Cannes-rolprentfees aan.]]

**Neo-noir** (van die Griekse *neo*, "nuut", en die Franse *noir*, "swart") is ’n styl wat in moderne rolprente aangetref word met soortgelyke elemente as in die ouer film noir, maar met nuwer temas, inhoud, styl, visuele elemente of media wat in die klassieke weergawes afwesig was.

Die term film noir (Frans vir "swart" of "donker" rolprent) is in 1946 geskep vir Hollywood-misdaaddramas van die 1940's en 1950's met ’n swak verligte, swart-wit visuele styl en sekere ander elemente.

Prente wat sedert die 1960's gemaak is, gebruik soms dieselfde elemente as film noir en is dikwels onafhanklike flieks. Eers in die 1970's is neo-noir as ’n aparte genre begin beskou. Die term is egter vaag en baie mense het dit al gekritiseer, soos James M. Cain, die skrywer van *The Postman Always Rings Twice* en *Double Indemnity*, en die fliekkenner Robert Arnett.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Byl

duimnael|links|Verskillende byle om bome mee af te kap.
duimnael|upright|Diagram van 'n byl.

'n **Byl** is 'n spesiale stuk handgereedskap wat gewoonlik gebruik word om bome of hout mee te kap, soortgelyk aan 'n pik. Dit het gewoonlik 'n stewige kop en 'n lang of 'n kort steel.

Dié soorte met lang stele is die harde werkers wat gebruik word om bome in die bos mee te fel. Dié met korter stele word veral tydens kampering, jag- en staptogte gebruik om vuurmaakhout te versamel en stukke hout kleiner te kap.
Zanzibar-vlindervis

Die **Zanzibar-vlindervis** (*Chaetodon zanzibarensis*) is vlindervis wat in die westelike Indiese Oseaan voorkom: van Somalië suidwaarts tot by die suide van Mosambiek. Dit kom selde in Suid-Afrikaanse kuswater voor. In Engels staan dit bekend as die *Zanzibar butterflyfish*.

## Identifikasie 
Die vis word tot 12&nbsp;cm lank en is een van die kleiner vlindervisse. Die vis se lyf is goudgeel met verskeie, amper horisontale, dowwe swart lyne wat oor die lyf strek. Daar is 'n ronde swart kol aan die bokant van die lyf en 'n swart vertikale streep oor die oog. Die stertvin is ook geel met die rand wat deursigtig is. Die jong visse lyk amper soos die volwasse visse maar die lyne is dowwer.

Die vis leef in tropiese strandmere en aflandige koraalriwwe in dieptes van 3 tot 40 m. Hulle is gewoonlik alleenlopers maar kan ook in pare voorkom. Hulle vreet hoofsaaklik koraal poliepe. Die vis lyk baie soos die eenkolvlindervis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/SpeciesSummary.php?ID=8933&genusname=Chaetodon&speciesname=zanzibarensis&AT=Chaetodon+zanzibarensis&lang=English
Javane

: *Hierdie artikel handel oor die etniese groep. Vir die taal, sien Javaans.*

duimnael|links|Java-dansers toon Ramayana-ballet
duimnael|links|Die Prambanan-tempelkompleks, gebou tydens die Mataram-koninkryk
Die **Javane** (*Ngoko* Javaans: ꦮꦺꦴꦁꦗꦮ, *Krama* Javaans: ꦠꦶꦪꦁꦗꦮꦶ, *Ngoko* Gêdrìk: *wòng Jåwå*, *Krama* Gêdrìk: *tiyang Jawi*, Indonesies: *suku Jawa*) is 'n etniese groep inheems aan die Indonesiese eiland Java, wat Javaans as moedertaal praat. Met sowat 100 miljoen mense (soos op 2011) vorm hulle die grootste etniese groep in Indonesië. Hulle leef hoofsaaklik in die sentrale en oostelike dele van die eiland, maar in die volksmond word die hele bevolking van die eiland Java valslik Javane genoem. As gevolg van die *Transmigrasi* is daar ook 'n beduidende aantal mense van Javaanse afkoms in die meeste provinsies van Indonesië, Maleisië, Singapoer, Suriname, Suid-Afrika en Nederland.

Die Javaanse etniese groep het baie ondergroepe, soos die Mataram, Cirebonese, Osing, Tenggerese, Boyanese, Samin, Naganese, Banyumasan, ens. Hulle is verwant aan ander Indonesiese etniese groepe soos die Maleiers, Soendanese, Madurese, Tionghoa, Balinese en Indiërs.

Die meerderheid van die Javane identifiseer hulself as Moslems en 'n minderheid identifiseer hulself as Christene of Hindoes. Tog is die Javaanse beskawing beïnvloed deur meer as 'n duisend se interaksies tussen die inheemse animisme Kejawen en die Indiese Hindoe-Boeddhistiese kultuur en hierdie invloed is nog sigbaar in die Javannese geskiedenis, kultuur, tradisies en kunsvorme. Tot in die 16de eeu was die meeste Javane Hindoes of Boeddhiste, maar nadat Arabiese en Indiese handelaars die Maleise argipel bereik het, het die meeste Javane tot Islam bekeer.

## Verwysings 
## Verdere leeswerk 
*  

## Eksterne skakels
Wolfkardinaal

Die **wolfkardinaal** (*Cheilodipterus artus*) is 'n kardinaalvis wat voorkom aan die ooskus van Afrika en die Indies-Pasifiese area. Dit is seldsaam aan die kus van Suid-Afrika. In Engels staan die vis bekend as die *Wolf cardinalfish*.

## Identifikasie 
Die vis word tot 22&nbsp;cm lank en is een van die groter kardinaalvisse. Daar is agt tot tien donkerbruin horisontale strepe wat oor die witterige lyf strek. Die vis leef in koraal- en rotsriwwe in water wat 10 tot 25 m diep is. Daar verkies hulle om in grotte en onder oorhangende rotse te bly. Hulle kom een-een of in pare voor en vreet klein ongewerweldes en soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 

## Verwysings 
## Eksterne skakel 
* [*Cheilodipterus artus* FishBase(https://af.wikipedia.org/wiki/FishBase)]
Charlotte Rampling

**Tessa Charlotte Rampling**, OBE (Sturmer, 5 Februarie 1946) is 'n Engelse aktrise. Sy het in Engelse, Franse en Italiaanse rolprente verskyn. Sy word in 2001 'n lid van die Orde van die Britse Ryk en in 2002 'n lid van die Franse Erelegioen.

Rampling maak haar rolprentdebuut in 1965. Haar films sluit in: *Georgy Girl* (1966), *The Damned* (1969), *The Night Porter* (1974), *Farewell My Lovely* (1975), *Stardust Memories* (1980), *The Verdict* (1982), *Angel Heart* (1987), *The Duchess* (2008) en *The Eye of the Storm* (2011).

## Eksterne skakels 
*
Twin Peaks

***Twin Peaks*** is ’n Amerikaanse televisiereeks wat deur Mark Frost en David Lynch geskep is. Dit gaan oor die ondersoek deur spesiale agent Dale Cooper (Kyle MacLachlan) van die FBI na die moord op Laura Palmer (Sheryl Lee). Die eerste episode is op 8 April 1990 in Amerika gebeeldsend. Nog sewe episodes is gewys en daar was ’n tweede seisoen, wat tot op 10 Junie 1991 gewys het. Die titel kom van die klein fiktiewe dorp in Washington waar dit afspeel.

*Twin Peaks* het een van die topreekse van 1990 geword en het internasionaal goeie resensies gekry. Dit het ’n basis van kultusaanhangers opgebou en het ’n deel van die popkultuur geword waarna in ander TV-programme, advertensies, strokieboeke, videospeletjies, rolprente en liedjies verwys is. Afnemende kykergetalle het daartoe gelei dat ABC daarop aangedring het dat die identiteit van Laura se moordenaar halfpad deur die tweede seisoen onthul word. Die reeks is in 1992 gevolg deur ’n rolprent, *Twin Peaks: Fire Walk with Me*, wat beide ’n voorvolg en slot vir die TV-reeks was.

duimnael|190px|links|Die regisseur, David Lynch.

Die loodsepisode was no.&nbsp;25 op *TV Guide* se 1997-lys van 100 beste episodes van alle tye. Die reeks was no.&nbsp;45 op *TV Guide* se 50 beste TV-programme van alle tye in 2002, en is ingesluit in hul 2013-lys van 60 reekse wat te gou gekanselleer is. *Twin Peaks* was ook in 2007 een van *Time* se beste TV-programme van alle tye, en dit het no.&nbsp;49 gehaal op *Entertainment Weekly* se lys van nuwe klassieke TV-programme en no.&nbsp;12 van hul lys van die beste 25 kultus-TV-programme van die afgelope 25 jaar.

Soos met die grootste deel van Lynch se werk, veral *Blue Velvet*, verken *Twin Peaks* die verskil tussen ’n klein dorpie se skyn van repektabelheid en die meer ongure lewe wat daaragter skuil. Namate die reeks vorder, word die innerlike donkerte van karakters wat aanvanklik onskuldig lyk, ontbloot, en dit blyk dat hulle dubbele lewens lei. *Twin Peaks* stem ooreen met Lynch se ander werk in die sin dat dit nie maklik in ’n gevestigde genre pas nie. Die verontrustende toon en bonatuurlike elemente herinner aan dié van gruwelprente. Die "kamp", melodramatiese uitbeelding van karakters vol draadwerk wat aan moreel twyfelagtige bedrywighede deelneem, weerspieël ’n bisar komiese parodie op Amerikaanse sepies. 

In Oktober 2014 is aangekondig die reeks sal in 2016 vir ’n beperkte aantal episodes terugkeer (dit is later na 2017 geskuif). Lynch en Frost het al die episodes geskryf Baie van die oorspronklike akteurs, ook Kyle MacLachlan, sal weer in die reeks verskyn.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
*
*
Witspikkel-koffervis

Die **witspikkel-koffervis** (*Ostracion meleagris*) is 'n vis wat voorkom in die Indies-Pasifiese area, die kus van Oos-Afrika en suidwaarts tot by Knysna. In Engels staan die vis bekend as die *Whitespotted boxfish*.

## Identifikasie 
Die vis word tot 25&nbsp;cm lank en die mannetjie en wyfie is verskillend gekleur. Die mannetjie is donker bruin met wit kolletjies op die rugkant en die laer sye is blou met oranje kolletjies. Die wyfies en onvolwassenes is swart met wit kolletjies op. Die vis se lyf word langer soos dit volwassenheid bereik.

Die vis leef in rotsplate en vlak aflandige riwwe in water wat 1 tot 30 m diep is waar hulle onder rotsoorhange bly. Hulle kom een-een of in pare voor. Die vis vreet alge, sponse en ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Ostracion meleagris* (Whitespotted boxfish) by FishBase.
Gebluste kalk

**Gebluste kalk**, **bluskalk** of **kalsiumhidroksied** is 'n vastestof met fomule  en basiese eienskappe.  

Dit word gevorm uit ongebluste kalk en water met vrystelling van baie hitte:

::CaO + H_2O \to Ca(OH)_2

## Toepassings 
Dit het baie toepassings in die bou-industrie.

Dit word ook toegepas in die landbou om suur in die grond te neutraliseer en toksiese vlakke aan aluminiumione neer te slaan as onskadelike alumiumhidroksied. Dit word ook as misstof gesien omrede dit kalsium en ook magnesium aan die plante lewer. Meestal is in die kommersiële produkte wat uit dolomiet vervaardig word ook magnesiumhidroksied aanwesig.

## Eienskappe 
Dit is 'n bietjie oplosbaar in water (1,85 [g/L] (@0&nbsp;°C) en hierdie oplossing het 'n pH van 12,4 wat dit 'n bytende stof maak. Die vastestof reageer heftig met sure en kan  opneem uit die lug: 

::Ca(OH)_2 + CO_2 \to CaCO_3 + H_2O

Dit reageer ook met chloorgas en gee bleikpoeier: 

::2Ca(OH)_2 + Cl_2 \to Ca(OCl)_2 + CaCl_2 + 2H_2O

Met natriumkarbonaat-oplossings (soos wassoda) slaan dit deur dubbele omwisseling die baie min oplosbare kalsiumkarbonaat neer en gee bytsoda (natronloog) 

::Ca(OH)_2 + 2Na^{+} + CO_3^{2-} \to CaCO_3 + 2Na^{+} + 2OH^{-}

Dit reageer nie met yster of staal nie, maar aluminium, lood en geelkoper word aangetas. 

## Verwysings
Donkervin-klipkabeljou

Die **donkervin-klipkabeljou** (*Cephalopholis urodeta*) is 'n vis wat voorkom in die Indiese-Stille-oseaan gebied en ook aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Duskyfin rockcod*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* http://www.fishbase.org/summary/SpeciesSummary.php?ID=6456&genusname=Cephalopholis&speciesname=urodeta&AT=Cephalopholis+urodeta&lang=English

## Verwysings 
## Eksterne skakel
Seskol-klipkabeljou

Die **seskol-klipkabeljou** (*Cephalopholis sexmaculata*) is vis wat wyd verspreid voorkom in die  Indiese-Stille Oseaan gebied, die Rooisee en aan die ooskus van Afrika suidwaarts tot by KwaZulu-Natal. Die spesie word min gesien in Suid-Afrikaanse waters. In Engels staan die vis bekend as die *Sixblotch rockcod*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel
Tamatie-klipkabeljou

Die **tamatie-klipkabeljou** (*Cephalopholis sonnerati*) is 'n vis wat voorkom in die Indies-Pasifiese gebied, die kus van Oos-Afrika suidwaarts tot by die suide van KwaZulu-Natal. Dit is een van die visse wat meer volop in die riwwe aflandig van Oos-Afrika is. In Engels staan die vis bekend as die *Tomato rockcod*.

## Identifikasie 
Die vis word tot 57&nbsp;cm lank. Die kleur van die vis wissel van helderrooi tot bruin-grys met groot wit kolle wat oral op die kop, lyf en vinne voorkom, behalwe die pektorale vinne. Die kop se profiel is effens konkaaf. Die vis het die vermoë om sy kleur vinnig te kan verander, afhangende van sy omgewing.

Hulle leef in koraal- en rotsriwwe in water wat 12 tot 100 m diep is. Hulle is gewoonlik alleenlopers maar kom ook in pare voor. Die tamatie-klipkabeljou vreet klein vissies en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Lys van kultusrolprente

’n **Kultusrolprent** of **kultusfliek** is ’n rolprent met ’n kultusaanhang wat obskuur of ongewild by hoofstroomgehore is. Soms het die naam ook betrekking op prente wat deur groot ateljees uitgereik is wat met opset probeer om ’n kultusfliek te wees of wat deur hoofstroomgehore en -resensente aanvaar word. Die gehoor se reaksie én die fliek se inhoud bepaal wat ’n kultusprent is en wat nie. Die volgende lys prente is al kultusflieks genoem.

* Lys van kultusrolprente: 0–9
* Lys van kultusrolprente: A
* Lys van kultusrolprente: B
* Lys van kultusrolprente: C
* Lys van kultusrolprente: D
* Lys van kultusrolprente: E
* Lys van kultusrolprente: F
* Lys van kultusrolprente: G
* Lys van kultusrolprente: H
* Lys van kultusrolprente: I
* Lys van kultusrolprente: J
* Lys van kultusrolprente: K
* Lys van kultusrolprente: L
* Lys van kultusrolprente: M
* Lys van kultusrolprente: N
* Lys van kultusrolprente: O
* Lys van kultusrolprente: P
* Lys van kultusrolprente: Q
* Lys van kultusrolprente: R
* Lys van kultusrolprente: S
* Lys van kultusrolprente: T
* Lys van kultusrolprente: U
* Lys van kultusrolprente: V
* Lys van kultusrolprente: W
* Lys van kultusrolprente: X
* Lys van kultusrolprente: Y
* Lys van kultusrolprente: Z

## Sien ook 
* B-film
* Kultusrolprent

## Verwysings
Gladde klipkabeljou

Die **gladde klipkabeljou** (*Dermatolepis striolata*) is 'n vis wat voorkom in die westelike Indiese Oseaan, vanaf Oman suidwaarts tot by sentraal KwaZulu-Natal. In Engels staan die vis bekend as die *Smooth rockcod*.

## Identifikasie 
Die vis word tot 85&nbsp;cm lank. Die vis het 'n diep lyf en die kop se profiel is konkaaf. Die lyf is rooi-bruin met verskeie wit vlekke wat onreëlmatig op die lyf voorkom. Daar is ook donker kolletjies oor die hele lyf. Die onvolwasse visse is bedek met klein, bruin-swart kolletjies, party kolletjies vorm kort strepies.

Die vis leef in koraal- en rotsriwwe in water wat 5 tot 70 m diep is. Die vis is skaam en skuil gewoonlik naby skeure of grotte. Hulle is gewoonlik alleenlopers en kan soms in klein groepies saamleef. Hulle vreet hoofsaaklik vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/6458
Soendanese

: *Hierdie artikel handel oor die etniese groep in Suidoos-Asië. Vir die taal, sien Soendanees.*

duimnael|links|Jaipongan Mojang Priangan, 'n tradisionele Soendanese dansopvoering.
[duimnael|links|'n Soendanese bruilof in 'n [moskee op Java.]]
Die **Soendanese** (L.W. moenie verwar met *Soedannees* nie) is 'n etniese groep inheems aan die Indonesiese eiland Java. Met sowat 40 miljoen mense (soos in 2010) vorm hulle die tweede grootste etniese groep in Indonesië na die Javane. Die Soendanese is oorwegend Moslems. In hul eie taal Soendanees staan die groep bekend as *Urang Sunda*, en *Orang Sunda* of *Suku Sunda* in die nasionale taal Indonesies.

Die Soendanese is tradisioneel gekonsentreer in die provinsies van Wes-Java, Banten, Djakarta, en die westelike deel van Sentraal-Java. Soendanese migrante kan ook gevind word in Lampung en Suid-Sumatra. Die provinsies van Sentraal- en Oos-Java is die tuiste van die Javane, Indonesië se grootste etniese groep.

Die Soendanese kultuur het 'n aantal ooreenkomste met die Javaanse kultuur, maar dit verskil deur meer Islamitiese invloede, met minder Hindoe-Boeddhistiese elemente en het 'n minder rigiede stelsel van sosiale hiërargie.

Die gemeenskaplike identiteit wat Soendanese saambind is hul taal en kultuur.

## Verwysings 
## Verdere leeswerk 
*  Hefner, Robert (1997), ''Java's Five Regional Cultures''. geneem uit 

## Eksterne skakels
Rotten Tomatoes

**Rotten Tomatoes** is ’n webtuiste wat in 1998 begin is en gewy word aan rolprentresensies en -nuus. Televisie word ook nou gedek. Die naam is afgelei van die ou gebruik dat gehore vrot tamaties gegooi het wanneer hulle nie van ’n verhoogoptrede gehou het nie. Die maatskappy is deur Senh Duong gestig en word sedert Januarie 2010 besit deur Flixster, wat op sy beurt in 2011 deur Warner Bros. oorgeneem is.

## Beskrywing 
Rotten Tomatoes is een van die topduisend webtuistes wêreldwyd (sowat 550ste). Unieke besoekers aan is sowat 26&nbsp;miljoen, volgens Quantcast.

Die personeel van Rotten Tomatoes versamel eers aanlyn resensies van skrywers wat gesertifiseerde lede van verskeie skrywersgildes of resensente-organisasies is. Om as ’n resensent aanvaar te word, moet die persoon se oorspronklike resensies ’n sekere getal "likes" van gebruikers kry. Dié wat as "topresensente" geklassifiseer word, skryf gewoonlik vir groot koerante. Die personeel besluit of ’n resensie positief is ("vars", aangedui deur ’n klein ikoon van ’n rooi tamatie) of negatief ("vrot", aangedui deur ’n klein ikoon van ’n groen tamatie wat spat). 

Die webtuiste hou telling van al die resensies vir elke rolprent en die persentasie positiewe resensies word bereken. (Groot prente wat kort tevore uitgereik is, kan tot 300 resensies kry.) As die positiewe resensies 60% or meer uitmaak, word die prent as "vars" beskou omdat die meeste resensente daarvan hou. As die positiewe resensies minder as 60% is, word die prent as "vrot" beskou.

Topresensente soos Roger Ebert, Desson Thomson, Stephen Hunter, Owen Gleiberman, Lisa Schwarzbaum, Peter Travers en Michael Phillips word in ’n aparte lys aangedui en hul resensies word apart bereken. Hul opinies word ook in die algemene telling ingesluit. 

## Verwysings
AllMovie

**AllMovie**, voorheen **All Movie Guide**, is ’n aanlyn gids met inligting oor rolprente, televisieprogramme en akteurs. 

## Verwysings
Emmanuel Mounier

**Emmanuel Mounier** (Grenoble, 12 April 1905 — Châtenay-Malabry, 22 Maart 1950) was 'n Franse filosoof en 'n leidende voorstander van die personalisme.

## Jeug 
Mounier bestudeer filosofie in sy geboortestad Grenoble, waarna hy in Parys aan die Sorbonne Universiteit promoveer. Sy mentor aan die universiteit was Jacques Chevalier, wat hom aan die idees van Henri Bergson bekendstel.  Hy word ook deur Jacques Maritain en Charles Péguy beïnvloed, oor wie hy met Georges Izard in 1930 *La pensée de Charles Péguy* publiseer. In die 1930's voorspel Mounier die einde van die beskawing met die opkoms van nazisme en fascisme. Weldra, in 1932, stig hy die tydskrif *Esprit* met die leuse *refaire la Renaissance* (Herskep die Renaissance).

## Idees 
In 'n wêreld wat gekonfronteer word met die kapitalisme, individualisme en kollektivisme stel Mounier die personalisme as 'n moontlike alternatief voor. Personalisme ontsluit volgens hom christelike waardes en die sosiale dimensie van menswees. Sy visie verwoord hy in die *Manifeste au service du personnalisme* (1936) en *Le personnalisme* (1949). Vir Mounier is die individu, wat hy deur outonomie en isolasie gekenmerk word, die teenoorgestelde van die persoon, wat in verhouding staan tot die gemeenskap en homself/haarself voortdurend ontwikkel. 

## Betrokkenheid 
Van Paul-Louis Landsberg neem hy die konsep van die idee van betrokkenheid oor. Hierin lê vir hom die basis vir aktief standpunt inneem oor tasbare vraagstukke. Die pedagogiese oomblik in sy filosofie bring hy in verband met die stryd vir 'n demokratiese  samelewing. So veroordeel Mounier die Europese nasionaalsosialiste en fasciste in 1934, pleit hy vir 'n Volksfront in 1936, teen die pasifistiesepolitieke benadering tot Adolf Hitler in München in 1938 en vir die republikeine in die Spaanse Burgeroorlog in 1939. Met sy politieke betrokkenheid skaar Mounier hom aan die kant van die eksistensialiste en marxiste.

In 1940 is Mounier van mening dat Europa vir 'n lang tydperk deur die totalitarisme oorheers sal word. Die tydskrif *Esprit* is aan sensuur onderwerp en word deur die Vichy-regering in 1941  verbied. In Januarie 1942 word hy onder verdenking van deelname aan die verset gearresteer en begin met mede-gevangenisse 'n hongerstaking. Na sy vrylating in die herfs van dieselfde jaar gaan hy ondergronds.

Na die bevryding neem Mounier die besluit om weer *Esprit* uit te gee. Hy is gekant teen kolonialisme (en later die oorlog in Algerië),  teen die kommunisme in Midde- en Oos-Europa (veral na aanleiding van die staatsgreep in Praag in 1948) en beskou die Frans-Duitse versoening en die Europese eenwording as plig en ideaal vir die huidige en toekomstige generasies.

## Bronne 
•	Nicolas Berdaief, ''La Revolution de l'Esprit*, Albin Michel, 1995

•	Jean Marie Domenach, *Emmanuel Mounier*, Paris, Le Seuil, 1972

•	Jean-Louis Loubet del Bayle, *les Non-conformistes des années* 1930. *Une tentative de renouvellement de la pensée politique française'', Paris, Le Seuil, 1969, 2de druk 1987.

Vertaal uit die Nederlandse Wikipedia Artikel.
Roger Ebert

**Roger Joseph Ebert** (18 Junie 1942 – 4 April 2013) was ’n Amerikaanse resensent, joernalis, skrywer en rolprenthistorikus. Hy was van 1967 tot met sy dood in 2013 ’n resensent vir die Amerikaanse koerant *Chicago Sun-Times*.

In 1975 was hy die eerste persoon wat ’n Pulitzerprys vir resensies ontvang het. Neil Steinberg van die *Chicago Sun-Times* het gesê Ebert "was ongetwyfeld die land se belangrikste en invloedrykste rolprentresensent".

Ebert het van 2002 kanker gehad en sy laer kakebeen moes verwyder word, waarna hy nie kon praat of normaal eet nie. Hy het egter tot met sy dood op 4 April 2013 aanhou skryf en publiseer.

## Verwysings
Lex Iulia de adulteriis coercendis

Die **Lex Iulia de adulteriis coercendis** is 'n Romeinse wet oor owerspel wat deur Octavianus in 18 v.C.  ingestel is.

## Agtergrond 
Die Romeinse religie sien owerspel nie as *sonde* nie en dit was tot hierdie jaar 'n private aangeleentheid gewees. Die agtergrond van Octavianus se wet is dus nie religieus nie, maar polities van aard. In 18 v.C. het hy van Griekeland na Rome truggekeer waar dit baie gewelddadig en onrustig was. Hy word gesien as die sterk man wat redding moes bring en hy word konsul vir die lewe. Hy poog om hervormings deur te voer en die een ding wat hy wil verander is die lae bevolkingsgroei van Rome.

## Die wet 
Die wet verklaar owerspel tot 'n misdaad, met ander woorde, 'n oortreding teen die gemeenskap. Owerspel word gedefinieer as die geslagsgemeenskap van 'n getroude vrou met 'n man wat nie haar eggenoot is nie. Getroude mans word nie verhinder om geslagsgemeenskap buite hulle huwelik aan te gaan nie, behalwe met 'n getroude vrou. Die eggenoot kry 60 dae om sy vrou aan te kla. Ná dié tyd kan ieder ander dit doen. Indien sy skuldig bevind word, is die eggenoot verplig om te skei. Doen hy dit nie word hy self as pimp bestraf. Die straf vir owerspel is verbanning en die verlies van die helfte van die vrou se bruidskat en die helfte van die man se besit.

Die eggenoot het geen reg om geweld te gebruik teen sy vrou nie, maar indien hy as vader sy dogter met 'n vryer aantref, kan hy hulle doodmaak.

## Verwysings
Mozzarella

duimnael|regs|200px|Mozzarellakaas
**Mozzarella** is 'n suidelike Italiaanse kaas tradisioneel van Italiaanse waterbuffelmelk gemaak volgens die pastafilatametode. Mozzarella het 'n "Tradisionele Spesialiteite Gewaarborg"-sertifisering van die Europese Unie ontvang in 1998. Hierdie beskermingskema vereis dat mozzarella wat in die Europese Unie verkoop word, volgens 'n tradisionele resep berei is. Die TSG sertifisering spesifiseer nie die melkbron nie, daarom kan enige soort melk gebruik word.

In Italië word mozzarella met die melk van Italiaanse waterbuffels gemaak en is 'n belangrike varieteit. Die Italiaanse buffelmozzarella wat as "Mozzarella di Bufala Campana" bemark word, word deur die EU se beskermde oorsprongskema beskerm en mag slegs in uitgesoekte plekke geproduseer word, in die streke van Campania, Lazio, Apulië en Molise.

Vars mozzarella is oor die algemeen wit, maar kan seisoenaal wissel tot liggeel, afhangende van die koei se dieet. Dit is 'n semi-sagte kaas. 

As gevolg van sy hoë voginhoud, word dit tradisioneel bedien op die eerste dag nadat dit gemaak is, maar kan vir tot 'n week in pekel gehou word, of langer in vakuumverseëlde pakkies. Lae-vog mozzarella kan vir tot 'n maand onder verkoeling bewaar word, alhoewel sommige gerasperde lae-vog mozzarella bemark word met 'n raklewe van tot ses maande. Verskillende soorte mozzarella word vir die meeste tipes pizza en 'n paar pastageregte gebruik, of bedien saam met skywe tamaties en basiliekruid in Caprese-slaai.

## Verwysings
Metacritic

**Metacritic** is ’n webtuiste met resensies van rolprente, musiekalbums, videospeletjies en televisieprogramme (voorheen ook boeke). ’n Persentasie word aan elke resensie van ’n produk toegeken en die gemiddeld bereken. ’n Uittreksel van elke resensie word verskaf, saam met ’n skakel na die bron. Drie kleurkodes – groen, geel en rooi – som die resensente se aanbeveling op en gee ’n idee van die algemene mening van resensente en, in ’n mindere mate, die publiek. 

Dit word beskou as die videospelbedryf se beste versameling resensies. Metacritic se speletjieredakteur, Marc Doyle, het in ’n onderhoud in *The Guardian* gesê omdat videospeletjies so ’n groot belegging is, is spelers meer ingelig oor resensies as rolprent- of musiekaanhangers. Hulle wil weet of daardie produk waarop almal so gretig gewag het, aan die verwagtinge voldoen.

## Puntetoekenning 
Metacritic ken aan elke resensie ’n persentasie toe, met inagneming van die resensent se aansien. Baie webtuistes gee ’n telling uit 5, 10 of 100, of ’n alfabetiese gradering. Metacritic werk dit om in ’n persentasie. Vir resensies sonder enige duidelike telling, soos dié van *The New York Times*, neem Metacritic die toon van die resensie in ag en ken dan daarvolgens ’n punt toe.

Die telling vir speletjies, rolprente, TV-programme en musiek werk soos volg:

## Verwysings
Doubs

40px
Die **Doubs** (uitgespreek [du] *doe*) is 'n rivier in Frankryk en Switserland wat in die Saône en uiteindelik in die Rhône uitmond.

Die naam *Doubs* is van 'n Keltische stam dub- (in Gallies), wat *swart* beteken. Dit word nog gebruik in Bretoens *du* en in Iers *dub*. Ook in die Switsers-Duitse naam Tobwald of Toppwald kom die element *dub-* voor. In 1299 word dit in Latyn duidelik gemaak " Silvas nigras que theotonice vulgo *topwelde* appellantur" (Swart bosse was deur die Duitse volk *topwelde* genoem word.)

Die Franse département Doubs is na hierdie rivier genoem. Sy totale lengte is 453 km, waarvan 430 op Franse grondgebied. In Frankryk is dit die tiende rivier na lengte. Die rivier ontspring in die Franse gemeente Mouthe op 945 m hoogte en stroom aanvanklik na die noordooste langs die stede Pontarlier en Morteau. Dit vorm die Frans-Switserse grens en draai dan na die suidweste. Ná 'n kort rukkie deur Switserland (die Clos du Doubs) stroom dit deur Besançon en die land van Montbéliard om uit te mond in die Saône by Verdun-sur-le-Doubs

Die waterstand is baie onreëlmatig omrede die rivier net deur reënval gevoed word. In Neublans-Abergement word gemiddeld minimaal 64,00 m3/s gemeet in Augustus en maksimaal 268 m3/s in Februarie. Daar is 7 damme wat elektrisiteit lewer.

Lêer:Quelle des Doubs.jpg|Die bron van die Doubs in Mouthe
Lêer:Doubs source.jpg|La bron van die Doubs
Lêer:Saut du Doubs 01.jpg|die Saut du Doubs
Lêer:Saut du Doubs - canyons.jpg|Die kloof van die Doubs
Lêer:Le_Doubs_04.jpg
Lêer:Le_Doubs_05.jpg|Die dam van Châtelot op die Frans-Switserse grens
Lêer:Le_Doubs_01.jpg
Lêer:Le_Doubs_02.jpg|Di  meer van Brenets op die grens met Switserland
Lêer:Tal von Le Doubs.JPG|Die kloof van die Doubs tussen la Goule en Goumois gesien vanaf die ruïnes van Spiegelberg (Muriaux, JU)
Lêer:Verdun-sur-le-Doubs- centre.JPG|Verdun-sur-le-Doubs in die dept. Saône et Loire
Lêer:Verdun-sur-le-Doubs - navigation.JPG|Verdun-sur-le-Doubs - 
Lêer:Verdun-sur-le-Doubs- confluent du Doubset de la Saône.JPG|Verdun-sur-le-Doubs - waar die Doubs (regs) en die Saône (links) saamkom
Engelse

: *Hierdie artikel handel oor die etniese groep. Vir die taal, sien Engels.*

Die **Engelse** (Engels: *English* of *English people*) is 'n Germaanse nasie en etniese groep inheems aan Engeland wat Engels as moedertaal praat. Die Engelse identiteit is van vroeë Middeleeuse oorsprong, toe hulle in Oud-Engels as *Angelcynn* ("familie van die Engele") bekend was. Engeland is een van die vier lande van die Verenigde Koninkryk en Engelse mense in Engeland is Britse burgers. Hul etnoniem is afgelei van die Angele, een van die Germaanse volke wat omtrent die 5de eeu n.C. na Groot-Brittanje migreer het.

duimnael|links|Carl Spitzweg: *Engländer in der Campagna*Waterverfskildery, omstreeks 1845. Alte Nationalgalerie, Berlyn
Histories gesien is die Engelse bevolking afstammelinge van 'n paar volke — die vroeë Keltiese Bretonners en die Germaanse stamme wat hulle in Brittanje as gevolg van die onttrekking van die Romeine gevestig het, insluitende die Angele, Sakse, Jute en Friese. Gesamentlik bekend as die Anglosakse, het hulle wat later as Engeland (van Oud-Engels *Englaland*) bekend geword het, saam met die latere Dene, Normandiërs en andere groepe gestig. Met die Acts of Union 1707 is die Koninkryk van Engeland deur die Koninkryk van Groot-Brittanje opgevolg. Deur die jare heen het die Engelse gewoontes en identiteit redelik nou in lyn met die Britse gewoontes en identiteit in die algemeen geword.

Vandag het baie Engelse mense onlangse voorsate uit ander dele van die Verenigde Koninkryk, terwyl sommige ook afstammelinge van meer onlangse immigrante uit andere Europese lande en van die Britse Statebond is.

Die Engelse is die oorsprong van die Engelse taal, die Westminster-stelsel, die Gemenereg en talle groot sportsoorte soos krieket, sokker, rugby en tennis. Hierdie en ander Engelse kulturele eienskappe het wêreldwyd versprei, deels as gevolg van die invloed en reikwydte van die voormalige Britse Ryk en deels as gevolg van migrasie.

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels
Noer I

**Noer I** is die eerste fase van 'n baie groot sonkragsentrale in Marokko. Dis is geleë in Warzazate (30°59'40,0" N, 6°51'48,0" O) 

Die kapasiteit bedra 143,0 MW (netto). Dit maak gebruik van gesmelte sout as medium vir hitteopslag. Die tegnologie wat gebruik word is termiese konsentrasie in paraboliese trogge.

## Video 
* Video van die projek (in **fr**)

## Verwysings
Tonteldoos

: *Vir die plek in Limpopo, sien Tonteldoos, Limpopo*
duimnael|'n Tondeldoos (metaalsilindertjie) met 'n vuurslag wat aan 'n ketting daaraan vas is. Die vuurklip is regs bo.
duimnael|Ouer tonteldose uit die 18de en vroeë 19de eeu.

'n **Tondeldoos** is 'n kokertjie (dosie) met tontel daarin wat gebruik word om 'n vuur of 'n pyp aan te steek. Die tontel in die boksie is 'n ligte vlambare stof, soos katoen of 'n stukkie lap. 'n Vuursteen en 'n metaal ring, die vuurslag, word daarmee saam gebruik om vonke te verskaf.

Die vuurslag bestaan uit koolstofhoudende yster. Die vuursteen word teen die tontel gedruk of vasgeknyp, terwyl die vuursteen teen die metaal ring (vuurslag) gekap word om vonke op die tontel te laat spat. As dit werk, sal die tontel begin smeul en kan daarop geblaas word om 'n vlammetjie te maak.

Tonteldose het aan die begin van die 20ste eeu in onbruik verval. Vuurhoutjies het algemeen beskikbaar en goedkoper geraak en is ook aansienlik makliker om te gebruik.

## Etimologie 
Die Afrikaanse woord *tonteldoos* (s.nw.) kom uit die Nederlandse streektaal (1692), ’n samestelling van tontel en doos, so genoem omdat dit bestaan uit ’n houer, soos ’n doos of koker, bv. 'n patroondoppie, gevul met tontel, 'n maklik ontvlambare stof, wat aan die brand gesteek word met 'n vonk uit 'n vuurklip. Eerste optekening in vroeë Afr. in 1724 (Scholtz 1972:102).

## Verwysings 
## Eksterne skakels 
* So het hulle vuurgemaak, fak.org.za, besoek op 10 Februarie 2016
Martin Scorsese

**Martin Charles Scorsese** (IFA: skɔrˈsɛsi of skorˈseːze; gebore op 17 November 1942) is ’n Amerikaanse regisseur, vervaardiger, draaiboekskrywer, akteur en rolprenthistorikus met ’n loopbaan van langer as 45 jaar. Temas in sy werk is onder meer Sisilaans-Amerikaanse identiteit, Rooms-Katolieke idees van skuld en redding, machismo, moderne misdaad en bendekonflik. Baie van sy flieks bevat tonele van geweld en baie vloekwoorde.

## Filmografie 
Met ingang 2019 het Scorsese 'n totaal van 25 vollengte - en 14 dokumentêre rolprente geregisseer. Hy het 'n Oscar gewen vir sy 2006 rolprent getitel *The Departed* met Leonardo DiCaprio en Matt Damon.

## Verwysings
Julia Roberts

**Julia Fiona Roberts** (gebore op 28 Oktober 1967) is ’n Amerikaanse aktrise en rolprentvervaardiger. Sy het ’n Hollywood-ster geword ná haar verskyning in die romantiese komedie *Pretty Woman* (1990). Sy het drie Golden Globes (uit agt benoemings) gewen en is vier keer vir ’n Oscar benoem. Sy het laasgenoemde vir beste aktrise gewen vir haar spel in *Erin Brockovich* (2000).

Haar flieks sluit in *Mystic Pizza* (1988), *Sleeping with the Enemy* (1991), *Hook* (1991), *The Pelican Brief* (1993), ''My Best Friend's Wedding* (1997), *Conspiracy Theory* (1997), *Notting Hill* (1999), *Runaway Bride* (1999), *Ocean's Eleven* (2001), *Mona Lisa Smile* (2003), *Ocean's Twelve* (2004), *Valentine's Day* (2010) en *Eat Pray Love'' (2010). Sy is een van die aktrises wat die meeste geld by die loket laat inrol het.

## Verwysings
Sandra Bullock

**Sandra Annette Bullock** (gebore 26 Julie 1964) is ’n Amerikaanse aktrise en vervaardiger. Sy is een van Hollywood se bes betaalde aktrises en het al ’n Oscar en Golden Globe gewen. Die tydskrif *People* het haar in 2015 aangewys as "die mooiste vrou".

## Verwysings
Ethan Hawke

**Ethan Green Hawke** (gebore 6 November 1970) is ’n Amerikaanse akteur, skrywer en regisseur. Hy is vir vier Oscars benoem as beide akteur en skrywer, asook ’n Tony. Hy was die regisseur van twee rolprente, drie Off-Broadway-toneelstukke en ’n dokumentêr, en het die romans *The Hottest State* (1996) en *Ash Wednesday* (2002) geskryf.

Hawke het sy rolprentdebuut in 1985 gemaak in die wetenskapsfiksieprent *Explorers*, en bekend geraak ná sy verskyning in die drama *Dead Poets Society* (1989).

## Verwysings
Angela Lansbury

**Dame Angela Brigid Lansbury**, DBE (16 Oktober 1925 tot 11 Oktober 2022) was ’n Brits-Iers-Amerikaanse aktrise en sangeres wat in die teater, op televisie en in rolprente te sien was. Haar loopbaan strek oor sewe dekades en sy het internasionaal beroemd geraak.

Haar eerste rolprentrolle was in *Gaslight* (1944) en *The Picture of Dorian Gray* (1945). In die musiekteater het sy in 1966 bekend geraak vir haar hoofrol in die Broadway-musiekstuk *Mame*, waarvoor sy ’n rits pryse gewen het. Sy sal ook veral onthou word vir die TV-reeks *Murder, She Wrote* (1984–1996).

Lansbury het ’n ere-Oscar gekry en het vyf Tony's, ses Golden Globes en ’n Olivier-prys gewen. Drie biografieë is oor haar geskryf.

## Verwysings 
* 15px Hierdie artikel is vertaal uit die Engelse Wikipedia
Severn

Die **Severn** (Wallies: *Afon Hafren*), in Engels dikwels ook die *River Severn* genoem, is met sowat 354 km die langste rivier in Engeland en Wallis. Dit ontspring naby die dorpie Llanidloes teen 'n hoogte van 610 m op die Plynlimon, die hoogste bergtop in die Kambriese Gebergte van Sentraal-Wallis, en digby die grens tussen die graafskappe Ceredigion en Powys.
duimnael|links|River Severn in Bewdley, Worcestershire
[duimnael|links|Twee *[narrowboats*, tradisionele Engelse kanaalbote, in Northwick Marina, Worcester. Die Verenigde Koninkryk se uitgebreide kanaalnetwerk vorm die basis vir 'n florerende rivierboot-vakansiebedryf]]
duimnael|links|'n Baggerboot buite die stoorhuis *Llanthony Warehouse* in Gloucester wat tans die *National Waterways Museum* huisves
duimnael|links|'n Nagtelike uitsig oor die *Gloucester Docks*. Die stoorhuise in Gloucester se rivierhawe is omgeskep tot woonstelgeboue
duimnael|links|Brûe oor die *Severn Estuary*, die magtige Severnmonding
duimnael|links|Severnmonding: Uitsig oor die eiland Steep Holm vanuit Clevedon, 'n kusdorpie in Somerset
Die Severn vloei daarna deur Shropshire, Worcestershire en Gloucestershire, met die *county towns* of administratiewe setels Shrewsbury, Worcester en Gloucester langs sy oewer. Vanaf die motorbrug Second Severn Crossing tussen Severn Beach in Suid-Gloucestershire en Sudbrook in Monmouthshire word na die rivierloop algemeen as die Severnmonding (*Severn Estuary*) verwys. Die rivier mond daarna in die Kanaal van Bristol uit wat op sy beurt deel uitmaak van die Keltiese See en sodoende die wyer Atlantiese Oseaan.

Die Severn het 'n opvanggebied van 11&nbsp;419 km2, met die Vyrnwy, Clywedog, Teme, Warwickshire Avon en Stour as sy belangrikste takriviere. 'n Gemiddelde afloop van 107&nbsp;m³/s naby Apperley in Gloucestershire maak van die Severn die grootste rivier in Engeland en Wallis ten opsigte van watervloei.

## Eksterne skakels 
;Algemene inligting
----
* *Sabrinaboat.co.uk: River Severn Fact File: Geography in Action*
;Watersport en navigasie
----
* *Canal & River Trust: River Severn Navigation*
Steve Martin

**Stephen Glenn** "**Steve**" **Martin** (gebore op 14 Augustus 1945) is ’n Amerikaanse komediant, akteur, (draaiboek)skrywer, (rolprent)vervaardiger en musikant.

Martin het in die 1960's bekend geraak as ’n skrywer vir die *Smothers Brothers Comedy Hour*, en later as ’n gereelde gas op *The Tonight Show*. In die 1970's het hy as skerpskertser groot skares gelok. Sedert die 1980's het hy ’n suksesvolle akteur geword, sowel as skrywer, pianis en banjospeler, en hy het onder meer ’n Emmy, Grammy en American Comedy Award gewen.

In 2004 het Comedy Central Martin sesde geplaas op sy lys van die 100 beste skerpskertsers. In 2014 het hy op die 86ste Oscar-toekenningsaand ’n ere-Oscar gewen.

## Verwysings
Stronsiumoksied

**Stronsiumoksied** is 'n chemiese stof met formule .

Dit kan vervaardig word deur die karbonaat te verhit:

::  SrCO_3 \to SrO + CO_2

Die stof is sedert die jare 1970 baie in kleuretelevisietoestelle gebruik. Ander toepassings is in medisyne, vuurpyle, pigmente en in die halfgeleierindustrie.

## Verwysings
Ang Lee

**Ang Lee**, OSS (Chinees: 李安, Pinyin: Lǐ Ān; gebore op 23 Oktober 1954) is ’n Taiwannees gebore Amerikaanse regisseur, draaiboekskrywer en rolprentvervaardiger. Sy vroeëre prente ondersoek die verhouding en konflik tussen tradisie en moderniteit, Oos en Wes. Hy behandel ook onderdrukte, verborge emosies in baie van sy flieks, onder meer *Crouching Tiger, Hidden Dragon*; *Hulk* en *Brokeback Mountain*.

Hy het twee keer die Oscar vir beste regisseur gewen: vir *Brokeback Mountain* (2005) en *Life of Pi* (2012). Hy het ook die Oscar vir beste buitelandse prent gewen vir *Crouching Tiger, Hidden Dragon* (2000). Hy is die eerste Asiatiese persoon wat ’n Oscar, Golden Globe én Bafta vir beste regisseur gewen het, en die enigste regisseur wat die Goue Beer en Goue Leeu meer as een keer gewen het.

## Verwysings 
## Eksterne skakels 
*
Daniel Day-Lewis

Sir **Daniel Michael Blake Day-Lewis** (gebore 29 April 1957) is ’n Britse akteur van Joodse afkoms. Hy het beide Britse en Ierse burgerskap, maar het in Londen grootgeword. 

## Loopbaan 
Hy word beskou as ’n metode-akteur en is bekend vir sy toewyding aan en navorsing vir sy rolle. Hy is een van die kieskeurigste akteurs in die rolprentbedryf en het sedert 1998 net in vyf prente gespeel, met tussenposes van tot vyf jaar tussen rolle.

Hy het drie Oscars vir beste akteur gewen: vir *My Left Foot* (1989), *There Will Be Blood* (2007) en *Lincoln* (2012). Hy is die enigste man wat al drie Oscars vir beste akteur gewen het en net een van drie manlike akteurs wat drie Oscars gewen het. 

Hy het ook vier Baftas, drie Screen Actors Guild Awards en twee Golden Globes gewen. Die tydskrif *Time* het hom in November 2012 aangewys as die "wêreld se beste akteur". In Junie 2014 is hy tot ridder geslaan vir sy diens aan drama.

## Filmografie
### Film
### Televisie
### Verhoog
### Musiek
## Pryse en benoemings 
Day-Lewis het al 139 rolprentpryse gewen en is 212 keer benoem. Van sy belangrikste pryse en benoemings is:

### Oscars 
### Baftas 
### Golden Globes 
### Screen Actors Guild Awards 
## Verwysings
Orde van die Skitterende Ster

regs|raamloos
Die **Orde van die Skitterende Ster** (Chinees: 景星勳章, Pinyin: Jǐng xīng xūnzhāng) is ’n burgerlike orde van die Republiek China vir uitnemende bydraes tot die ontwikkeling van die nasie. Dit is in 1941 ingestel en kan aan plaaslike en buitelandse burgers toegeken word.

Een van die bekende ontvangers daarvan is die Taiwanees gebore Amerikaanse regisseur, draaiboekskrywer en rolprentvervaardiger Ang Lee.

## Verwysings
Kennedysentrum-eerbewys

Die **Kennedysentrum-eerbewys** is ’n eerbewys wat jaarliks toegeken word aan mense in die uitvoerende kunste vir hul lewenslange bydrae tot die Amerikaanse kultuur. Ontvangers hoef nie Amerikaanse burgers te wees nie.

Die eerbewyse word sedert 1978 toegeken en in Desember op ’n glansryke gala oorhandig in die John F. Kennedysentrum vir die Uitvoerende Kunste.

## Verwysings 
## Eksterne skakels 
*Amptelike webwerf
Grootkol-klipkabeljou

Die **grootkol-klipkabeljou** (*Epinephelus macrospilos*) is 'n vis wat wydverspreid voorkom in die Indiese-Stille Oseaan gebied en sover oos tot by sentraal KwaZulu-Natal. In Engels staan die vis bekend as die *Bigspot rockcod*.

## Identifikasie 
Die vis word tot 51&nbsp;cm lank. Die lyf is kenmerkend bedek met bruin poligonale kolle met wit lyne tussen die kolle. Hierdie kolle is feitlik teenaan mekaar en bedek die kop, lyf en vinne. Die stertvin is bolrond met 'n wit rand. Die vis bly in aflandige koraal- en rotsriwwe in water wat 3 tot 45m diep is. Hulle is gewoonlik alleenlopers. Hulle word dikwels gesien waar hulle op 'n hoër rots of koraal kop lê wagtend op die regte prooi wat gewoonlik klein vissies en skaaldiere is.

Hierdie vis word dikwels gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/SpeciesSummary.php?ID=6661&genusname=Epinephelus&speciesname=macrospilos&AT=Epinephelus+macrospilos&lang=English
Hugh Jackman

**Hugh Michael Jackman** (gebore op 12 Oktober 1968) is ’n Australiese akteur, sanger en rolprentvervaardiger. Hy het al internasionale pryse gewen vir sy rolle in groot flieks, gewoonlik as ’n superheld, periode- of romantiese karakter. 

Jackman is die bekendste vir sy herhaaldelike uitbeelding van Wolverine in die *X-Men*-fliekreeks sowel as vir sy hoofrol in die romantiese komediefantasie *Kate & Leopold* (2001), die aksiegruwelprent *Van Helsing* (2004), die rillerdrama *The Prestige* (2006), die epiese geskiedenisdrama *Australia* (2008) en die riller *Prisoners* (2013). Hy het sy eerste Oscar-benoeming en Golden Globe gekry vir sy rol in *Les Misérables* (2012). In teater het hy ’n Tony gewen vir sy spel in *The Boy from Oz*.

## Verwysings